Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: 6. számú melléklet a 25/2004. (XII. 20.) KvVM rendelethez
Paragraph Index: 283

1. Ha ismert az üzemi létesítmény valamennyi jellemzõ zajforrásának egyedi zajkibocsátása (hangteljesítményszintje, a szükséges egyéb adatokkal, pl. az irányítottsággal együtt), akkor az üzemi létesítmény zajkibocsátása a 7. számú melléklet szerint, az egyedi zajforrások zajkibocsátása alapján vehetõ figyelembe, a következõ feltételekkel: A zajforrások (gépek, berendezések) zajkibocsátásának megadása akkor fogadható el, ha a zajkibocsátás-közlés egyértelmûen tartalmazza, hogy a hangteljesítményszint meghatározását – az MSZ EN ISO 3744 (mûszaki pontosságú módszer) vagy – az MSZ EN ISO 3746 (tájékoztató pontosságú módszer) szerint, vagy az ezekkel azonos eredményt adó, az MSZ EN ISO 3740-es sorozat valamely más tagja, illetve az ezekre alapozott, az adott berendezés, gép, gépcsalád zajvizsgálati elõírása szerint végezték. Az egyes kültéri berendezések zajkibocsátásának korlátozásáról és a zajkibocsátás mérési módszerérõl a külön jogszabály1 számos gépre határértéket tartalmaz, és meghatározza a zajkibocsátás mérési módszerét is.

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes